Tobolium

Tobolium,Ph. Ferrarius, M.-A. Baudrand, Novum lexicon geographicum, tomus primus, Isenaci, 1677, p. 272, tomus IV., p. 468 vulgo TobolskH. Niderndorff, Generalis geographia cosmica, mathematica, naturalis, politica, Wirceburgi, 1739, p. 220 (Russice Тобольск), urbs est in Russia, in Siberia Occidentali prope influxum fluvii Tobolis ad flumen Irtin sita, sedes administrativa districtus Toboliensis regionis Tumenensis Foederationis Russicae. Circa centum milia incolarum habent (anno 2017).
Urbs est sedes industriae (ut plurimum chemicae). Portum et stationem ferriviariam habet.

Tobolii sunt academia sociale-paedagogica, institutum industriale, seminarium spirituale Ecclesiae Orthodoxae Russicae (cuius eparchiae sedes haec urbs est ab anno 1620) nonnullaque alia instituta educationis, theatrum (anno 1705 conditum) atque museum historiae et architecturae.
Visendorum urbis illius notabilissimum est Siberiae primum cremlinum (castrum) lapideum, exeunti saeculo XVII et ineunti saeculo XVIII constructum.
 Historia 
Anno 1587, Cosaci Russici prope ostium Tobolis fluvii condiderunt coloniam, quae facta est urbs, ex nomine fluvii Tobolium vocatur. Haec urbs a fine saeculi XVI fuit sedes principalis militaris, administrativa et ecclesiastica in Siberia ("Siberiae caput"). Anno 1708 Tobolium factum est caput Siberici vel Sibirici (post annum 1719 etiam provinciae Toboliensis huius gubernii), anno 1764 in regnum Sibericum Imperii Russici transformati, quod ad annum 1782 exsistebat. Postea Tobolium sedes administrativa praefecturae, et ab 1796 ad 1919 metropolis gubernii Toboliensis erat. Praeterea, urbs locus exsilii fuit. Saeculo XIX Tobolium valorem suam oeconomicam priscam perdidit, translocationis viarum negotiariarum causa. Saeculo XX autem sedes industriae naphtochemicae factum est.

 Incolae noti 
 Nati 
 Alexander Aljab'ev, compositor et musicus
 Demetrius Mendeleev, chemicus
 Basilius Perov, pictor
 Simeon Remezov, cartographus

 Mortui 
 Petrus Eršov, poeta et paedagogus
 Gulielmus Küchelbecker, poeta
 Simeon Remezov, cartographus

 Notae 

 Nexus externi 

 Situs interretialis administrationis Tobolii 
 Pagina de Tobolio in situ interretiali "Parvae urbes Russiae" 
 Pagina de Tobolio Encyclopaediae Russicae Magnae 


Categoria:Condita 1587